Source: http://docplayer.hu/15538585-A-nemzeti-media-es-hirkozlesi-hatosag-mediatanacsanak-998-2014-x-14-sz-hatarozata.html
Timestamp: 2017-12-17 02:48:31
Document Index: 5102309

Matched Legal Cases: ['bíróság ', 'bíróság ', 'Kúria ', 'bíróság ', 'Kúria ', 'Kúria ', 'bíróság ']

A NEMZETI MÉDIA- ÉS HÍRKÖZLÉSI HATÓSÁG MÉDIATANÁCSÁNAK. 998/2014. (X. 14.) sz. HATÁROZATA - PDF
Download "A NEMZETI MÉDIA- ÉS HÍRKÖZLÉSI HATÓSÁG MÉDIATANÁCSÁNAK. 998/2014. (X. 14.) sz. HATÁROZATA"
1 Ügyiratszám: MN /2014. Tárgy: kiegyensúlyozottsági kérelem elbírálása Ügyintéző: személyes adat Telefonszám: Személyes adat A NEMZETI MÉDIA- ÉS HÍRKÖZLÉSI HATÓSÁG MÉDIATANÁCSÁNAK 998/2014. (X. 14.) sz. HATÁROZATA A Nemzeti Média- és Hírközlési Hatóság (a továbbiakban: Hatóság) Médiatanácsa (a továbbiakban: Médiatanács) Személyes adat (Személyes adat a továbbiakban: Kérelmező) részéről augusztus 26-án érkezett, MN/ /2014. ügyiratszámú, a Magyar Rádió Nonprofit Zrt. (a továbbiakban: Médiaszolgáltató) Kossuth Rádió állandó megnevezésű csatornáján augusztus 19-én 06:00 órai kezdettel sugárzott 180 perc című műsorszámban 06:53 órakor közzétett összeállítással kapcsolatos kiegyensúlyozottsági kérelem alapján, a médiaszolgáltatásokról és a tömegkommunikációról szóló évi CLXXXV. törvény (a továbbiakban: Mttv.) 181. (1) bekezdése alapján augusztus 27. napján indult hatósági eljárásban a Kérelmező kérelmét elutasítja. E határozat ellen közigazgatási úton fellebbezésnek nincs helye, a közléssel jogerős és végrehajtható. A határozat felülvizsgálatát jogszabálysértésre hivatkozással a közléstől számított 15 napon belül a Fővárosi Közigazgatási és Munkaügyi Bíróságtól (a továbbiakban: bíróság) lehet kérni a Médiatanácshoz (1088 Budapest, Reviczky utca 5.) benyújtandó keresetlevéllel. A keresetlevél benyújtásának e határozat végrehajtására halasztó hatálya nincs, a keresettel támadott hatósági határozat végrehajtásának felfüggesztése a bíróságtól kérhető. A bíróság a pert tárgyaláson kívül bírálja el, a felek bármelyikének kérelmére azonban tárgyalást tart. Tárgyalás tartását az ügyfél a keresetlevélben kérheti. A keresetet a bíróság 60 napon belül bírálja el. Indokolás A Kérelmező augusztus 26-án érkezett, MN/ /2014. ügyiratszámú beadványában a Kossuth Rádióban augusztus 19-én 07:00 óra után sugárzott 180 perc című műsorszámmal kapcsolatban kifogásolta a kiegyensúlyozott tájékoztatás követelményének megsértését, mivel a műsorszámban a nyilatkozó azt állította, hogy a Kormány államosítást szándékozik végrehajtani a közszolgáltatások terén, amely nem felel meg a Kérelmező által képviselt szervezet álláspontjának. A Reális Zöldek Klub véleménye szerint ugyanis a közszolgáltatások területén a Kormány által szándékolt átalakítások nem hozhatók közös nevező fölé az összes közszolgálati intézményt tekintve, továbbá, hogy a villamos energia nem piaci termék, mivel mással nem helyettesíthető termékről van szó, annak ellenére, hogy a villamos energia-piac liberalizálása megtörtént. A Kérelmező hiányolta azon álláspont megjelenítését is, hogy a villany olyan, mint a levegő, fogyasztásából senki sem zárható ki, s Belgiumhoz hasonlóan indokolt lenne jogszabályilag garantálni, hogy 100 kwh/év mennyiségű villanyfogyasztás minden állampolgárt illessen meg.
2 Az Mttv értelmében a Hatóság (a Médiatanács, illetve a Hivatal) a kiegyensúlyozott tájékoztatás kötelezettségének megsértésével kapcsolatos eljárásaiban az Mttv ában meghatározott eltérésekkel az Mttv. általános eljárási szabályait (Mttv ) és a közigazgatási hatósági eljárás és szolgáltatás általános szabályairól szóló évi CXL. törvény (a továbbiakban: Ket.) rendelkezéseit alkalmazza. Az Mttv (1) bekezdésében foglalt rendelkezés előírja, hogy a sajtószabadságról és a médiatartalmak alapvető szabályairól szóló évi CIV. törvény (a továbbiakban: Smtv.) 13. -ában és e törvény 12. (2) bekezdésében meghatározott kiegyensúlyozottsági kötelezettség megsértése esetén a kérelem elbírálására a jelentős befolyásoló erővel rendelkező médiaszolgáltatók és a közszolgálati médiaszolgáltatók médiaszolgáltatásai tekintetében a Médiatanács, más médiaszolgáltatások vonatkozásában a Hivatal rendelkezik hatáskörrel. A fenti rendelkezést alapul véve jelen kiegyensúlyozottsági ügyben a kérelem elbírálása a Médiatanács Mttv e) pontja szerinti hatósági hatáskörébe tartozik, tekintettel arra, hogy a Médiaszolgáltató közszolgálati médiaszolgáltatónak minősül. A kiegyensúlyozottsági kérelem alapján, az Mttv (1) bekezdése szerint augusztus 27-én hatósági eljárás indult. A Médiatanács a hatáskör megvizsgálását követően a kérelem érdemi elbírálásának további feltételeit, azaz a további eljárási szabályok teljesülését ellenőrizte. A kiegyensúlyozott tájékoztatás megsértése esetén a kifejezésre nem juttatott álláspont képviselője, illetve bármely néző vagy hallgató hatósági eljárást kezdeményezhet, tehát bárkinek a törvényben meghatározott feltételeknek megfelelően benyújtott kérelme, így jelen esetben a Kérelmezőé is, érdemben elbírálandó. Az Mttv (2) bekezdése előírja, hogy a hatósági eljárás kezdeményezését megelőzően a kérelmező köteles kifogásával a médiaszolgáltatóhoz fordulni. A kérelmező az általa kifogásolt tájékoztatás közzétételétől, ismétlés esetén az utolsó ismétléstől számított hetvenkét órán belül írásban kérheti a médiaszolgáltatótól azon álláspont megfelelő, a kifogásolt tájékoztatás közzétételéhez hasonló körülmények közötti közzétételét, amelynek közzététele a kiegyensúlyozott tájékoztatáshoz szükséges. Az Mttv 181. (3) bekezdése kifejti, hogy a médiaszolgáltató a kifogás elfogadásáról vagy elutasításáról annak kézhezvételétől számított negyvennyolc órán belül dönt. A döntésről a kérelmezőt haladéktalanul írásban értesíteni kell. A kérelmező a döntés közlésétől számított negyvennyolc órán belül a döntés közlésének elmaradása esetén a kifogásolt vagy sérelmezett tájékoztatás közzétételétől számított tíz napon belül a kifogásolt műsorszám és az érintett médiaszolgáltató pontos megnevezésével hatósági eljárást kezdeményezhet a Hatóságnál. A Kérelmező beadványához mellékelte a Médiaszolgáltató közönségszolgálata útján a tárgybani műsorszám szerkesztőségének címzett, elektronikus úton augusztus 19-én 07:13 órakor küldött kifogás bejelentése, valamint a Médiaszolgáltató közönségszolgálata által augusztus 21-én 12:55 órakor küldött válaszüzenet másolatát. A Kérelmező beadványában rögzítette továbbá, hogy kifogására a Médiaszolgáltatótól választ nem kapott. A Kérelmező által benyújtott iratok alapján megállapítást nyert, hogy a Kérelmező az Mttv.-ben meghatározott határidőn belül küldte meg kifogását a Médiaszolgáltató részére, továbbá terjesztette elő hatósági eljárás iránti kérelmét. A Médiatanács a fentiek alapján megállapította, hogy az eljárás tárgyát képező kérelem a hivatkozott eljárási szabályoknak megfelelt, így érdemben elbírálható volt. 2
3 Ezt követően, augusztus 29-én kelt, MN/ /2014. számú végzésében a Médiatanács a Ket. 29. (3) bekezdésében foglaltak szerint értesítette a Médiaszolgáltatót az eljárás megindulásáról, nyilatkozattételi és iratbetekintési jogáról, valamint az Mttv (3) bekezdés a) pontja alapján kötelezte, hogy a végzés közlésétől számított nyolc napon belül terjessze elő nyilatkozatát és szolgáltasson adatot arról az esetlegesen ezt alátámasztó dokumentumok csatolásával együtt, hogy a kiegyensúlyozottsági kérelemmel érintett műsorszámban vagy amennyiben megítélése szerint a kifogással érintett műsorszám jellegéből adódóan a kiegyensúlyozottság követelménye műsorszámok sorozatában is megvalósítható, az azt követően sugárzott híreket szolgáltató műsorszámaiban biztosította-e a kérelemben megjelölt álláspont megjelenését, valamint nyújtsa be a végzés mellékleteként csatolt MN/ /2014. ügyiratszámú kérelemmel kapcsolatos álláspontját tartalmazó nyilatkozatát. A Médiaszolgáltató a Médiatanácshoz szeptember 19-én érkezett, MN/ /2014. ügyiratszámú nyilatkozatában az alábbiakat adta elő. A kifogásolt műsorrész a GDP-hez kapcsolódóan az államadósságról szólt, amelyben megjelent az államadósság csökkentésével egyetértő és az azt ellenző vélemény, a Kormány álláspontja és a független szakértők álláspontja is: a műsorkészítő idézte az MNB véleményét, majd megszólalt szakértőként Tóth Gergely, Vértes András és Háda Bálint, végül Banai Péter Benő államtitkár fejtette ki álláspontját. A fentiekre tekintettel álláspontja szerint a kifogásolt műsorelem megvalósította a kiegyensúlyozott tájékoztatást, ezért a Médiaszolgáltató a kérelem elutasítását kérte. A Médiatanács a kifogásolt műsorszám tartalma, a kérelem és a Médiaszolgáltató nyilatkozata alapján az alábbi tényállást tárta fel, és azt az alábbiak szerint értékelte. 1. Az eljárás tárgyát képező tájékoztatásban elhangzottak ismertetése A 06:00 órakor kezdődött, 180 perc című műsorszám 06:53:00-07:05:00 óra között a következőket tartalmazta: Műsorvezető: Az év első felében megvalósult, a gazdasági növekedés láttán különösen megismerve annak szerkezetét, megemelte az idei GDP-növekedésre vonatkozó előrejelzését a Kormány. Az államadósságról azonban továbbra is rossz hírek érkeznek. Többet mond Szentgáli Edit. Szentgáli Edit: A Magyar Nemzeti Bank tegnap tette közzé, hogy a II. negyedévben az államadósság GDParányos szintje 85,1%-on állt. Ez több mint tavaly vagy az I. negyedévben volt. Vészharangot kongatni persze korai lenne még. A jelenség elemzése azonban érdekes lehet. Tóth Gergely, a BudaCash elemzője több okot is sorol, hogy miért növekedett április és június között a magyar államadósság. Tóth Gergely: Két ok húzódott meg az államadósság utóbbi negyedévekben tapasztalt növekedése mögött. Egyrészről ugyan csökkenőben van, de még mindig magas az államadósság-állományon belül a deviza rész, tehát a forint utóbbi időben tapasztalt gyengülése jelentősen, több száz milliárd forinttal is megemelte az adósságszintet, ami ugye visszajöhet majd, ha a forint esetleg erősödne a következő időszakban. Másrészről pedig az elmúlt pár hónapban vagy akár egy évben is az Államadósság-kezelő Központ alacsony kamatok mellett tudott pénzt bevonni, tehát ebből finanszírozni az államadósságot, s ennek következtében lényegesen több papírt, állampapírt adtak el, mint amennyi lejárt, tehát kvázi túlbiztosították magukat az év hátralevő részére, s ez is felduzzasztotta az államadósság szintjét. Most a várakozásunk szerint ez a 85% körüli szintről a következő negyedévekben, év végére jelentősebb csökkenés következhet be, egészen a 80%-os szint környékéig remélhetőleg az alá az év végére. Szentgáli Edit: Az, hogy valóban átmeneti-e a mostani adósság-emelkedés, Vértes András, a GKI elnöke így látta. Vértes András: Az, hogy az év végén az állami pénzkészlet lecsökkentésével tulajdonképpen egyszeri módon, tehát egy hétre, két hétre, december végétől január elejéig le lehet vinni az államadósságot, ez kétségtelen 3
4 tény, ez történt egyébként már tavaly is, ezt meg lehet csinálni idén is, de ha nem akarjuk becsapni magunkat, hanem a valódi folyamatot nézzük, akkor Magyarországon nem csökken az államadósság, hanem egyértelműen enyhén növekszik, nem durván, enyhén növekszik. A gazdasági folyamatok ezt mutatják. Ezen el kell gondolkodni, hogy erre mi a megoldás, de az biztos, hogy azzal, hogy most államosítunk cégeket nagyon nagy mennyiségben, az állam magára vállal egyre nagyobb közszolgáltatási feladatokat, ezek mindmind nagy terheket az államra és az államadósságra. Szentgáli Edit: Háda Bálint, a Quaestor vezető-elemzője azt mondja, a gazdasági növekedés, amelyet most már a kormányzat is 3,1%-osra vár a korábbi 2,3% helyett, segít abban, hogy az államadósság csökkenjen. Háda Bálint: Az, hogy a Kormány megemelte az idei GDP-vel kapcsolatos várakozását, egyáltalán nem tekinthető véletlennek, hiszen valamennyi elemzőház, minket is beleértve optimistává vált a legutóbbi negyedév adatainak láttán, és a korábbiakhoz képest a folyamatokat fenntarthatóbbnak ítéljük, habár azt is meg kell jegyezni, hogy a következő negyedévek növekedése talán ezt az ütemet, amit most látunk, nem fogja tartani. Szentgáli Edit: Mit jelent mindez az államadósság szempontjából? Ugye azt szokták mondani, hogy ha jó a növekedés, akkor egy idő után ki lehet nőni az államadósságot, persze itt még nem tartunk, mert ehhez nagyon sok éven át tartó nagyon magas növekedés kellene. Háda Bálint: Hosszabb távon az államadósság mérséklésének a tekintetében a következő esztendőnek lesz jelentősége, hogy a második olyan esztendő, amikor Magyarország kilábalóban van már a válságból a növekedés tekintetében, az milyen stabilitást és milyen növekedési ütemet képes majd felmutatni. Szentgáli Edit: Banai Péter Benő, a nemzetgazdasági tárca államtitkára a tegnapi államadóssági adat kapcsán arra hívta fel a figyelmet, hogy az államadósság szempontjából mindig az év végi adat a perdöntő. Banai Péter Benő: Az államadósság mutató értékét mindig év végén kell nézni, az év végi érték az, ami számít mind a jogszabályok szempontjából, mind a befektetők megítélése szempontjából. Évközi adatokból tehát nem érdemes messzemenő következtetéseket levonni. Az államadósság alakulásának is van szezonalitása, ami azt jelenti, hogy hullámzik az államadóssági alap. Arra számítok, hogy év végére a tavalyi szint alá csökken az államadósság mértéke. Emlékeztetnék arra, hogy az év első felében rendkívül sikeres dollár deviza-kötvénykibocsátás valósult meg. Három milliárd dollár értékben vont be az állam forrásokat, ebből júliusban már törlesztett egy közel egymilliárdos átváltás után egymilliárd euró összegű törlesztő-részt. Ősszel pedig kétmilliárd euró törlesztésére kerül sor. Az év első felében tehát bevont forrásokat a magyar állam, ez az államadósság növekedését eredményezte, az év második felében pedig számos törlesztést valósít meg, ez az államadósság csökkenését eredményezi. Szentgáli Edit: Tavaly 79,4% volt. A konvergencia-programban 79,1% szerepel. Tehát akkor úgy gondolja, hogy ez teljesíthető lesz GDP-arányosan? Banai Péter Benő: Igen, így az államadósság alakulását számos tényező befolyásolja. Az egyik az a gazdasági növekedés. A magyar növekedési adatok kedvezőbbek, mint amivel a konvergencia-programban számoltunk. Ez mindenképp segíteni fog az államadósság csökkenő arányának elérésében. Jelentős tényező ugyanakkor a forint euró árfolyama is, tehát ezt is figyelembe kell, vegyük. Itt nem tudjuk, hogy pontosan hogyan alakul majd az árfolyam, ez is befolyásolja az államadósság szintjét, mint ahogy az államháztartás hiánya is, ahol azzal számolunk, hogy a 3% alatti hiánycél az az elmúlt évekhez hasonlóan az idei évben is elérhető lesz. Számos tényező befolyásolja tehát az államadósság egészének az alakulását, ami lényeges, az az, hogy idén év végén a tavalyi év végi szinthez képest csökkenő legyen az államadósság mértéke. És mi azzal számolunk, a Nemzetgazdasági Minisztérium azzal számol, hogy ez a csökkenő államadósság ez ben is megvalósul a korábbi évekhez hasonlóan. Műsorvezető: Megemelte idei GDP-re vonatkozó előrejelzését a Kormány, erről hallottak az előző percekben. A pontos idő 07:00 óra, folytatjuk a 180 percet, a Kossuth Rádió hírmagazinját, augusztus 19-én, kedden reggel. Jó reggelt kívánok, Kis Gábor István vagyok, köszöntöm a Dankó Rádió hallgatóit is. Jön a részletes, negyed órás hírösszefoglaló, a stúdióban Kovács M. István, és a szerkesztője, Kubicsek István. 4
5 Hírolvasó: Június végén a GDP 85,1%-án állt az államadósság, a három hónappal korábbi 84,4 és a múlt év végi 79,4%-kal szemben. Ez derül ki a Magyar Nemzeti Bank előzetes pénzügyi számláinak adataiból. Ez magasabb a vártnál, de szakértők szerint az év végére ismét javulni fog az adat. Szentgáli Edit összefoglalója. Szentgáli Edit: Tény, hogy az államadósság GDP-arányos szintje közepe óta először emelkedett 85% fölé, akkor 85,6%-on tetőzött. A mostani magasabb rátának több oka is van. Például a forint gyengülése, mondja Tóth Gergely, a BudaCash elemzője. Tóth Gergely: Csökkenőben van, de még mindig magas az államadósság-állományon belül a deviza-rész, tehát a forint utóbbi időben tapasztalt gyengülése jelentősen, több száz milliárd forinttal is megemelte az államadósság-szintet, ami ugye visszajöhet majd, hogyha a forint esetleg erősödne. Szentgáli Edit: A megnövekedett államadósságnak oka az is, hogy az alacsonyabb kamatok miatt az állam az államadósságot biztonsággal kezelje, forintban jóval több állampapírt bocsátott ki, mint amennyi lejárt. Összességében év végére az elemző már jobb államadósság-rátára számít, amiben sokat segít majd a vártnál jobban alakuló gazdasági növekedés, mondja Tóth Gergely. Tóth Gergely: A gazdasági növekedés az idei évben lehet, hogy akár jóval 3% fölött is alakulhat, ami segíthet abban, hogy az államadósság mutatója 80%-os szint alá, de remélhetőleg 79%-os szint alá csökkenjen az év végére. Szentgáli Edit: Banai Péter Benő, a nemzetgazdasági tárca államtitkára is arra számít, hogy év végére javul majd a magyar államadóssági ráta. Banai Péter Benő: Az államadósság mutató értékét mindig év végén kell nézni. Az év végi érték az, ami számít, mind a jogszabályok, mind a befektetők megítélése szempontjából. Év közbeni adatokból tehát nem érdemes messzemenő következtetéseket levonni. Az államadósság alakulásának is van egy szezonalitása, ami azt jelenti, hogy hullámzik az államadósság-alap. Arra számítok, hogy év végére a tavalyi szint alá csökken az államadósság mértéke. Szentgáli Edit: A magyar konvergencia-programban erre az évre 79,1, a jövő évre pedig 78,9%-os GDParányos államadóssági ráta szerepel. Műsorvezető: Több ellenzéki párt a Kormány kudarcaként értékelte a legfrissebb adatot. Az MSZP a forint erősítését célzó intézkedéseket vár a Kormánytól. A Jobbik szorgalmazta, hogy a kabinet kezdjen tárgyalásokat az államadósság átütemezéséről, míg az LMP a paksi bővítésre szánt hitel felvételének leállítását, az Együtt-PM pedig befektetőbarát környezet megteremtését sürgette. A DK azt közölte, a Kormány újabb csatát vesztett az államadósság elleni harcban. A Fidesz úgy reagált, az államadósságot a bukott baloldali kis pártok megduplázták és szélsőséges gazdaságpolitikájukkal tönkretették az országot. Ma azonban az államadósság csökkenő pályán van, függetlenül a II. negyedéves adatoktól. A Kormány felkészült a bankokkal szembeni perekre, erről a kormányszóvivő beszélt, miután a pénzügyi intézmények újabb huszonhét devizahiteles keresete érkezett meg a Fővárosi Törvényszékre. Kurucz Éva hangsúlyozta, a kabinet egyetért a Kúria álláspontjával, amely szerint a devizahiteles szerződések egyoldalú módosítása, például a kamatok, díjak emelése tisztességtelen volt. A pénzügyi intézményeknek augusztus 25-éig van lehetőségük az állam elleni keresetek benyújtására. Kurucz Éva: A Kormány kész segítséget nyújtani a bajbajutott családoknak. A most induló perekhez a bíróságokat plusz forrásokkal láttuk el, és kiválasztottunk szakmailag felkészült ügyvédeket. Ők képviselik majd a devizahiteleseket és az államot a bankokkal szemben. Olyan ügyvédekre esett a választás, akik jól ismerik a bankok hitelezési gyakorlatát. A Kormány álláspontja egyértelmű, a bankoknak vissza kell fizetniük a tisztességtelenül elvett összegeket a devizahiteleseknek. 5
6 2. A kiegyensúlyozott tájékoztatás követelményének alkotmányos értelmezése és szabályozása Az Alaptörvény IX. cikk (2) bekezdése szerint Magyarország elismeri és védi a sajtó szabadságát és sokszínűségét, biztosítja a demokratikus közvélemény kialakulásához szükséges szabad tájékoztatás feltételeit. Az Alaptörvényben foglalt, a sajtó sokszínűségére vonatkozó kötelezettség részben a kiegyensúlyozott tájékoztatás követelményén keresztül valósul meg. A kötelezettség tartalmát az Smtv a és az Mttv. 12. (1)-(2) bekezdése együttesen határozzák meg. Az Smtv. 13. alapján A tájékoztatási tevékenységet végző lineáris médiaszolgáltatások kötelesek a közérdeklődésre számot tartó helyi, országos, nemzeti és európai, valamint Magyarország polgárai és a magyar nemzet tagjai számára jelentőséggel bíró eseményekről, vitatott kérdésekről az általuk közzétett tájékoztató, illetve híreket szolgáltató műsorszámokban kiegyensúlyozottan tájékoztatni. E kötelezettség részletes szabályait törvény az arányosság és a demokratikus közvélemény biztosítása követelményeinek megfelelően állapítja meg. Az Mttv. 12. (2) bekezdés szerint A tájékoztatás kiegyensúlyozottságát a műsorszámok jellegétől függően az egyes műsorszámokon belül, vagy a rendszeresen jelentkező műsorszámok sorozatában kell biztosítani. Az Smtv. tehát a kiegyensúlyozottság követelményét a tájékoztatási tevékenységet végző lineáris médiaszolgáltatások által közzétett tájékoztató, híreket szolgáltató műsorszámaival kapcsolatban fogalmazza meg. A hírműsorszám fogalmát az Mttv pontja határozza meg: időtartamának legalább kilencven százalékában a magyarországi és a nemzetközi közélet aktuális eseményeivel - ide nem értve a közlekedési híreket, az időjárás-jelentést és a sporthíreket - foglalkozó műsorszám.. A törvény rendelkezése szerint ezeknek a műsorszámoknak a közérdeklődésre számot tartó helyi, országos, nemzeti és európai, valamint Magyarország polgárai és a magyar nemzet tagjai számára jelentőséggel bíró eseményekről, vitatott kérdésekről kiegyensúlyozottan kell tájékoztatást adniuk. A kérelemmel érintett tájékoztatás ugyan egy magazinműsorban jelent meg, azonban az egy olyan közérdekű kérdésről nyújtott tájékoztatást, amellyel kapcsolatban a törvényi előírás célját is szem előtt tartva a közönség tájékoztatáshoz fűződő jogának érvényesülése érdekében a kiegyensúlyozott tájékoztatás követelménye számon kérhető. A tájékoztató műsorszám fogalmát a törvény nem definiálja, indokolt azonban azt szűken értelmezni (politikai háttérműsorok, általános közéleti tematikájú műsorok, reggeli magazinok), mert tág értelmezésben szinte bármely műsorszám tartalmazhat (valamiről) tájékoztatást. A műfaji sajátosságokat természetesen figyelembe kell venni, mert az Smtv. tájékoztató műsorszámokról beszél, ami egyértelműen műfaji meghatározásra utal. A hivatkozott jogszabályi rendelkezés tehát egyrészt akképpen értelmezhető, hogy kizárólag az adott műsorszám ismérve jelenti a vizsgálódás alapját. Felmerül viszont annak kérdése is, hogy milyen tájékoztatásról esik szó egy adott műsorban. Ez utóbbi esetkörben nem a műsorszám műfaji sajátosságait kell szem előtt tartani, hanem az adott eseményről, történésről szóló tájékoztatás jellemzőit. Az Smtv ának szó szerinti értelmezése szerint a kiegyensúlyozott tájékoztatás követelményének kizárólag a jelentőséggel bíró események, vitatott kérdések kapcsán a tájékoztató, illetve híreket szolgáltató műsorszámokban kell érvényesülniük. Miután a szabályozás célja arra irányul, hogy egy adott közérdekű kérdés kapcsán releváns álláspontok kerüljenek bemutatásra, a fentebb említett műfaji korlátokat "áthágva", akár egy magazinműsorban bemutatott téma tekintetében is megkövetelhető a kiegyensúlyozottság. Amennyiben kizárólag a tájékoztatás a vizsgálat alapja, abban az esetben a fentebb említett műfaji sajátosságok, korlátozások vizsgálata mellőzhető, de legalábbis másodlagos kérdés. Ezt erősíti meg az Mttv ban foglalt rendelkezés, amely - az alcímmel egyezően - szintén a tájékoztatás kiegyensúlyozottságát követeli meg. A kiegyensúlyozott tájékoztatás törvényi előírásának alkotmányossági vizsgálatát elvégző 1/2007. (I. 18.) AB határozat kimondta, hogy "az elektronikus média esetében ezért indokolt speciális, a sokoldalú tájékoztatásra vonatkozó előírások meghozatala, amelynek célja az, hogy politikai közösség tagjai közérdekű kérdésekben a releváns vélemények ismeretében alakíthassák ki álláspontjukat". 6
7 Az Alkotmánybíróság döntésének idézett mondata alapján látható, hogy a rendelkezés az adott kérdésről, témáról szóló tájékoztatás tekintetében követeli meg a kiegyensúlyozottság követelményének meglétét. E vélemény, nézet kapcsán kiindulópontként áthelyeződhet a hangsúly a kifogással érintett műsorszámról a tájékoztatás közönségre gyakorolt esetleges hatására. Jelen esetben a kifogásolt összeállítás a 180 perc című műsorszám része volt, a fentiekben részletesen ismertetett tartalommal az év első felében tapasztalt gazdasági növekedés kapcsán az államadósság helyzetéről számolt be. A 180 perc a Kossuth Rádió rendszeresen jelentkező hírmagazinja, amelyet a Médiaszolgáltató honlapjának leírása szerint hírösszefoglaló, időjárás, sport, stúdióbeszélgetések alkotnak, a műsor mottója: Hírek, a hírek. Friss, fontos és lényeges, információk röviden, tömören, érthetően. A közélet legfontosabb kérdései egy helyen, három órában. A 180 perc Magyarország leghallgatottabb rádiós hírmagazinja, minden hétköznap reggel hattól-kilencig.. Az előbbiek alapján megállapítható, hogy a kifogásolt műsorszegmens bár magazinműsor keretén belül került sugárzásra olyan közérdekű kérdésről nyújtott tájékoztatást, amellyel kapcsolatban a törvényi előírás célját is szem előtt tartva a közönség tájékoztatáshoz fűződő jogának érvényesülése érdekében a kiegyensúlyozott tájékoztatás követelménye számon kérhető. A kiegyensúlyozott tájékoztatás kötelezettsége, amely a demokratikus közvélemény kialakulásához szükséges megfelelő tájékoztatás megteremtését segíti elő, nem jelenti a szerkesztői szabadság aránytalan korlátozását. Azt ugyanis, hogy mely események tartanak számot a közérdeklődésre, azaz mely eseményekről készül beszámoló az egyes műsorszámokban, kizárólag a szerkesztő, illetve a médiaszolgáltató döntheti el, tehát nem létezik egyes eseményekről való beszámolási kötelezettség, és a kiegyensúlyozott tájékoztatás csak a ténylegesen közzétett tartalmak vonatkozásában vizsgálható. A kiegyensúlyozott tájékoztatás követelménye alapján a nyilvánosságot érintő ügyekről szóló tájékoztatásnak, híradásnak meg kell jelenítenie a szembenálló nézeteket, egy adott kérdéssel összefüggésben megfogalmazott releváns álláspontokat a közösség számára össze kell gyűjteni és be kell mutatni. Az Smtv. alapján a kiegyensúlyozott tájékoztatás kötelezettségének (összefoglalóan) a közéleti kérdésekkel kapcsolatban, az ilyen híreket, tájékoztatást közzétevő műsorszámokban kell eleget tenni. Arra vonatkozóan nincs jogszabályi rendelkezés, hogy ezek milyen műfajú műsorszámok lehetnek, tehát a jogalkalmazás során a döntő kérdés nem a műsorszám műfaja, hanem a tájékoztatás, a hír közzétételének a megtörténte. Ettől függetlenül lehet annak is jelentősége, hogy a vizsgált műsorszám milyen módon közelített a témához, az milyen módon szerepelt benne. Az Smtv. a demokratikus közvélemény biztosítása érdekében írja elő a kiegyensúlyozott tájékoztatás követelményét, vagyis a jogszabály meghatározza a kiegyensúlyozott tájékoztatás követelményének alkalmazási körét. Mindezzel összhangban állapította meg a Kúria Kfv.III /2013/11. számú ítéletében, hogy a kiegyensúlyozott tájékoztatás követelménye nem terjed ki valamennyi, a nyilvánosság előtt zajló vitára vagy véleménykülönbségre. A Kúria előbbiekben hivatkozott döntése alapján ahhoz, hogy egy adott tájékoztatással kapcsolatban felmerüljön a kiegyensúlyozott tájékoztatás kötelezettsége, azaz a szabály alkalmazható legyen, szükséges, hogy a tájékoztatás tárgya, tartalma összefüggésben álljon a demokratikus közvélemény igényeivel, szükségleteivel. A demokratikus nyilvánosság számára fontos kérdések köre rendkívül szerteágazó, taxatív felsorolásuk még általános jelleggel sem lehetséges. Az Smtv. szerint kiterjed a kiegyensúlyozott tájékoztatás kötelezettsége minden, a közérdeklődésre számot tartó helyi, országos, nemzeti és európai, valamint Magyarország polgárai és a magyar nemzet tagjai számára jelentőséggel bíró eseményről, vitatott kérdésről szóló tájékoztatásra. Azaz, nem pusztán a közvetlen politikai vonatkozással bíró ügyek tartoznak ide, hanem általában a közéleti kérdések. A kérelemmel érintett összeállítás, műsorszegmens az idei év első felében tapasztalt gazdasági növekedés apropóján az államadóssággal, annak GDP-arányos mértékével, az államadósságot növelő és csökkentő kormányintézkedések kérdéskörével foglalkozott. Ez alapján nyilvánvalóan megállapítható, hogy a műsorblokk közérdeklődésre számot tartó, a demokratikus nyilvánosság megteremtését elősegítő tájékoztatásnak minősült. Tekintettel arra, hogy a vizsgált tartalommal kapcsolatban a kiegyensúlyozott 7
8 tájékoztatás kötelezettsége fennáll, az Smtv. és az Mttv. vonatkozó szabályai alapján a tájékoztatás kiegyensúlyozottságának vizsgálata során a Hivatal a hiányolt vélemény tekintetében az egyedi ügy tényállási elemei alapján elsődlegesen az alábbi szempontokat vizsgálja: - a hiányolt vélemény releváns-e a közzétett tájékoztatás vonatkozásában, - a hiányolt vélemény érdemben eltérő-e a közzétett álláspontokhoz képest, és - a hiányolt vélemény megfelelő időben elérhető volt-e a médiaszolgáltató számára. Amennyiben a panasz által hiányolt álláspont a fenti feltételek bármelyikének nem felel meg, akkor a kiegyensúlyozott tájékoztatás követelménye megsértése megállapításának sincs helye. Jogsértés megállapítására tehát csak az említett három feltétel együttes teljesülése esetén van mód, azonban ebben az esetben is vizsgálni szükséges, hogy a kifogásolt műsorszámban egyedi jelleggel, vagy a rendszeresen jelentkező műsorszámok sorozatában valósult-e meg a tájékoztatás. 3. A vélemény releváns volta a közzétett tájékoztatás vonatkozásában A kiegyensúlyozott tájékoztatás követelménye nem értelmezhető úgy, hogy az alapján a médiaszolgáltatónak minden egyes álláspontot minden műsorszámban meg kell jelenítenie, valamennyi szembenálló nézet bemutatására ugyanis nem minden esetben van lehetőség. Ezt az értelmezést erősíti meg az Alkotmánybíróság az 1/2007. (I. 18.) számú határozatában. A szabályozás célja ugyanis arra irányul, hogy a jogszabályi rendelkezések biztosítsák a közönség számára, hogy közérdekű kérdésekben a releváns vélemények ismeretében alakíthassák ki álláspontjukat. A közérdeklődésre számot tartó ügyeket érintő médiatartalmak vonatkozásában csupán a konkrét ügyhöz, a tárgyalt témához közvetlenül, szervesen kapcsolódó vélemény, különösen annak lényegi mondanivalója tekintetében merülhet fel a kiegyensúlyozott tájékoztatás kötelezettségének megsértése. Egy álláspont kifejtése során ugyanis annak képviselője egyéb, a tárgyalt témához nem kapcsolódó és így a kiegyensúlyozott tájékoztatás követelménye vizsgálatának szempontjából relevánsnak nem minősülő véleményt is megfogalmazhat. A fentiekre tekintettel tehát mindenekelőtt a kifogással érintett tájékoztatás tárgyának, témájának meghatározása szükséges, ugyanis csak ennek alapján vizsgálható, hogy a kérelmező által megjeleníteni kért álláspont illetve annak egyes tartalmi elemei a műsorszámban elhangzottak szempontjából relevánsnak minősül-e. Azaz, amennyiben egy álláspont a műsorszámban közzétett tájékoztatáshoz közvetlenül nem kapcsolódik, a kiegyensúlyozottság vizsgálata szempontjából nem minősülhet relevánsnak, ebből következően egy ilyen vélemény közzétételének hiánya nem vezethet a kiegyensúlyozott tájékoztatás követelményének sérelméhez sem. Az érintett műsorszegmensben az államadósság mértékének, az államadóssági állomány növekedését, illetve csökkenését eredményező kormányintézkedések kérdésköre, valamint az ezzel kapcsolatos álláspontok kerültek megjelenítésre. A Médiaszolgáltató az államadósság mértékének alakulásával összefüggésben Tóth Gergelyt, a BudaCash elemzőjét, Vértes Andrást, a GKI Gazdaságkutató Zrt. elnökét, Háda Bálintot, a Quaestor vezető elemzőjét, illetve Banai Péter Benőt, a Nemzetgazdasági Minisztérium államháztartásért felelős államtitkárát szólaltatta meg. Az előbbi két személy a kormányintézkedések államadósságot növelő hatásáról beszélt, azaz kormányintézkedéseket ellenző álláspontot fejtett ki, míg az utóbbi két megkérdezett a helyeslő véleményt fogalmazott meg. Tóth Gergely kifejtette, hogy az államadósság április és június között észlelt növekedése mögött két ok húzódott meg, egyrészt az, hogy az államadóssági állományon belül csökkenése ellenére továbbra is magas a deviza-rész, és a forint-euró árfolyam változásai jelentősen megemelték az államadósságot. Másrészről az elmúlt időszakban az Államadósság-kezelő Központ alacsony kamatok mellett tudott pénzt bevonni, hogy finanszírozza az államadósságot, és ennek következtében lényegesen több állampapírt adott el, mint amennyi lejárt, azonban ez a túlbiztosítás felduzzasztotta az államadósságot. Abban a kérdésben, hogy a most tapasztalt államadósság-emelkedés átmeneti-e vagy sem, Vértes András úgy nyilatkozott, hogy az állami pénzkészlet csökkentése csak átmenetileg van jó hatással az államadósságra, azonban véleménye szerint a valódi folyamat az államadósság lassú, de folyamatos emelkedését mutatja, és ezzel kapcsolatban kifejtette, hogy a közszolgáltatási feladatok egyre nagyobb mértékű államosítása, 8
9 átvállalása további terheket ró az államadósságra. E véleményekkel szemben Háda Bálint arról beszélt, hogy a GDP-vel kapcsolatos várakozás a vártnál nagyobb mértékű gazdasági növekedés hatására a Kormány által történt megemelése optimistává tette az elemzőházakat, amelyek a folyamatokat a gazdasági növekedés ütemének következő negyedévekben várható lassulása ellenére fenntarthatóbbnak gondolják, egyúttal megjegyezte, hogy a következő évnek lesz nagy jelentősége az államadósság mérséklésének szempontjából. Az összeállítás végén a Kormány hivatalos álláspontja került megjelenítésre, Banai Péter Benő államtitkár tolmácsolásában. E szerint az államadósság mutató értékének meghatározása év végén releváns, mind jogilag, mind befektetői szemszögből, ugyanis különböző intézkedések hatására az államadóssági alap az év folyamán hullámzik, s az interjúalany megjegyezte, hogy a Kormány évközi lépései (az év első felében történt forrás-bevonás, illetve az év második felében történő törlesztések) hatására év végére a tavalyi év végi alá sikerül csökkenteni az államadósság mértékét. A fenti véleményeket követő hírösszefoglaló keretén belül a Médiaszolgáltató rövidített formában megismételte az álláspontokat, s megjelenítésre kerültek az ellenzéki pártok államadósság emelkedésével kapcsolatos nézetei. Az MSZP forinterősítő intézkedések megtételét várja a Kormánytól. A Jobbik szorgalmazza tárgyalások megkezdését az államadósság átütemezéséről. Az LMP szerint le kell állítani a paksi bővítésre szánt hitel felvételét. Az Együtt-PM befektetőbarát környezet kialakításában látja a megoldást. A Demokratikus Koalíció szerint a Kormány újabb csatát vesztett az államadósság elleni harcban. A Fidesz szerint ma az államadósság a II. negyedévi adatoktól függetlenül csökkenő pályán van, annak ellenére, hogy a bukott baloldali kis pártok az államadósságot megduplázták és szélsőséges gazdaságpolitikájukkal tönkretették az országot. A fentiek alapján megállapítható tehát, hogy az érintett műsorszegmens témája a GDP-arányos államadósság utóbbi két negyedévben tapasztalt emelkedése kapcsán megjelenő politikai (Kormány és ellenzéki), valamint független, szakmai álláspontok bemutatása volt. A Kérelmező beadványában azt kifogásolta, hogy az összeállításban nem jelent meg a Kérelmező által képviselt szervezet azon álláspontja, miszerint a közszolgáltatások területén a Kormány által szándékolt átalakítások nem hozhatók közös nevező fölé az összes közszolgálati intézményt tekintve, továbbá, hogy a villamos energia nem piaci termék, mivel mással nem helyettesíthető termékről van szó, annak ellenére, hogy a villamos energia-piac liberalizálása megtörtént. A Kérelmező hiányolta azon álláspont megjelenítését is, hogy a villany olyan, mint a levegő, fogyasztásából senki sem zárható ki, s Belgiumhoz hasonlóan indokolt lenne jogszabályilag garantálni, hogy 100 kwh/év mennyiségű villanyfogyasztás minden állampolgárt illessen meg. A fentiekből következően, bár az összeállításban nyilatkozó Vértes András részéről megjelent egy ellenző vélemény a közszolgáltatási feladatok egyre nagyobb mértékű állami vállalását illetően, azonban e vélemény kizárólag a növekvő állami feladatvállalás államadósságot növelő hatása miatt került megfogalmazásra. A fentiek alapján megállapítható, hogy a Kérelmező ismertetett véleménye nem minősül relevánsnak, hiszen a műsorszegmensben elhangzott témához (a gazdasági növekedés vártnál nagyobb ütemére tekintettel történő GDP-előrejelzés megemelése, és ennek az államadósság-állományra való hatása) nem kapcsolódott szervesen. Arra figyelemmel, hogy a kérelemben foglalt vélemény nem volt releváns a vizsgált médiatartalom szempontjából, a Médiatanács megállapította, hogy a kiegyensúlyozott tájékoztatás kötelezettségének megsértése fogalmilag nem merülhetett fel, ezért a Médiatanács a kiegyensúlyozott tájékoztatás követelménye megsértésének megállapításához szükséges további konjunktív feltételek meglétének vizsgálatát mellőzte. 9
10 A Médiatanács a fentiekben kifejtettekre tekintettel megállapította, hogy a Médiaszolgáltató a kifogással érintett műsorszám sugárzásával nem sértette meg a kiegyensúlyozott tájékoztatás követelményét. A Kérelmező kifogása, miszerint nem közölték a Reális Zöldek Klub álláspontját, nem eredményezte a kiegyensúlyozott tájékoztatás megsértését. A Médiatanács ezért a rendelkező részben foglaltak szerint határozott, és a Kérelmező kérelmét elutasította. Az eljárás során a Ket ában foglalt rendelkezés szerinti eljárási költség nem merült fel. A jogorvoslatról szóló tájékoztatás a Ket. 72. (1) bekezdése da) alpontjában, valamint az Mttv (1) bekezdésében és a 181. (8) bekezdésében foglalt rendelkezéseken alapul. A halasztó hatály kérdését az Mttv (3) bekezdésében foglalt rendelkezés rendezi. A tárgyalás tartására vonatkozó kérelemről szóló tájékoztatást a polgári perrendtartásról szóló évi III. törvény 338. (1) és (2) bekezdése tartalmazza. Budapest, október 14. a Médiatanács nevében dr. Karas Monika elnök dr. Kollarik Tamás hitelesítő tag Kapják: 1. Személyes adat 10